Viborger Samler, 1845-09-11
Pariserefterretninger omtale en heftig Ordstrid imellem Dronningens Moder og den mægtige Narvaez Rusland. Fra den russisse Grændse skrives under 19de Ang: "Over Tiflis have vi Beretninger fra Krigsskuepladsen i Caucasus, der gaae indtil 3die Aug og melde den Efterretning at General Woronzow har seet sig nødsaget til at afstaae fra sit officielle seierrige Tog imod Bjergboerne og i skyndsomst Tilbagetog at vende tilbage til det russiske Gebeet. Endskjøndt de detaillerede Omstændigheder ved dette Tog kun ere fragmentariske, ere de betegnende nok til at tillade en Dom om Sagernes Tilstand i hine fjerne Egne. Efterat Grev Woronzow ved Andy havde trukket en Transport Levnetsmidler og med samme tillige betydelige Troppeforstærkninger til sig, satte Hæren den 17de Juli sig i Bevægelse imod Dargo, som man urigtigt angiver for Schamyls Hovedsæde. Schamyl forandrer ofte Qvarteer, eftersom hans Planer fordre hans Nærværelse snart paa et snart paa et andet Punct; hans Families faste Bolig ligger længere inde i Landet. J de sidste Dage havde Circassierne forholdt sig temmelig rolige; men denne Uvirksomhed var kun tilsyneladende; thi de benyttede Tiden til at træffe Forsvarsanstalter. Saaledes fandt da Russerne ogsaa en Modstand, som de ikke havde kunnet formode. Ethvert Skridt fremad maatte kjøbes med Blod: Kampen, var skrækkelig, endog de meest behjertede russiske Krigere følte sig grebne af mørke Anelser; fra alle Sider haglede Kuglerne ned paa de fremtrængende Russer; hele Geledder af russiske Krigere nedstraktes til Jorden. Kun Udsigten til et glimrende Bytte, og den Omstændighed, at man stedse kunde sende nye Corps i Jlden, opretholdt nogenlunde Krigernes Mod. Saaledes naaede man da endelig efter store Tab Dargo; men istedetfor de rige Skatte fandt man kun en Ruin, og i Sammes Jndre ikke det Allermindste, der kunde tjene til at tilfredsstille de russiske Krigeres Havesyge. Aschetschenzerne havde imidlertid indtaget en fast Stilling paa Høien bag den ødelagte Aul, medens andre Skarer uafbrudt fortsatte Kampen. Grev Woronzow indsaae det farlige i sin Stilling, men tabte ikke Aandsnærværelsen, han befalede at storme Høien; Ordren adlødes, men snart maatte Generalen komme til den Overbeviisning, at Stormen under de daværende Forhold ei kunde lykkes. Som duelig General lod han Hæren gjøre en Flankebevægelse. Denne lykkedes, da Terrainet var gunstigere. Hæren skred atter frem, endskjøndt kun langsomt. Jmidlertid var et Corps paa 10,000 Md., som Overgeneralen havde sendt en Transport med nye Levnetsmidler imode, blevet haardt angrebet af Fienden. Denne Kamp skal have kostet Russerne mere end 1000 Soldater (Andre Efterretninger anføre et dobbelt saa stort Antal), og 30 Officierer, hvoriblandt flere Generaler, og en Deel af Convoien. Dette Udfald af Kampen egnede sig ikke til at hæve Hærens sunkne Mod. Denne Stemning, Troppernes physiske Tilstand, Vanskeligheden af at trække Levnetsmidler til sig, og Efterretningen om at Schamyl ventede betydelige Forstærkninger, bestemte Overgeneralen til strax at tiltræde Tilbagetoget. Dette udførtes i saadan Hast, at det ganske lignede en Flugt. At Fienderne ikke nu forholdt sig passive, lader sig tænke, og navnligen havde Arrieregarden meget at lide af Tschetschenzernes Angreb. Ogsaa maatte Russerne lade mange af deres Krigere, som de vedholdende Strabadser havde gjort utjenstdygtige, blive tilbage. Den Tilstand, hvori Expeditionscolonnerne ankom til Fæstningen. Gersel Aul, skal have været saa sørgelig, at man snarere maatte antage samme for Levningerne af en slagen end af en seierrig Hær. Om det Tab, Russerne have lidt, vil man neppe nogensinde erholde en nøiagtig Underretning; nu anslaaer man det til 6 a 20,000 Md., medens derimod Bjergboernes Tab, efter Russernes egen Tilstaaelse, kun anslaaes til ligesaa mange hundreder. Expeditionens Styrke skal med de Forstærkninger, som Overgeneralen trak til sig paa Marschen, have udgjort imellem 45 a 50,000 Md. - Disse Efterretninger ere meddeelte Brevskriveren af en russisk Stabsofficier, der har deeltaget i Expeditionen, og de stemme nøie overeens med den af Journ. des Deb. givne detaillerede Skildring af Grev Woronzows Felttog.